section_heading: U animiranoj seriji
paragraph_text: Omastarovo prvo pojavljivanje u Pokémon animiranoj seriji bilo je u epizodi 46, "Attack Of The Prehistoric Pokémon". Omastar i ostali Pokémon fosili (Omanyte, Kabuto, Kabutops i Aerodactyl) bivaju probuđeni iz njihovog sna zbog eksplozije u Grandpa kanjonu. Ova se epizoda obično smatra prilično važnom, jer je tijekom nje pronađeno Pokémon jaje iz kojeg se mnogo epizoda kasnije izlegao Mistyjin Togepi. Doduše, epizoda je u određenim državama bila zabranjena, što je dovelo do određenih problema u shvaćanju kasnije iznenadne pojave Poké-jajeta.